cyanic-selkie/wikianc huggingface dataset:
মোহাম্মদ নিসার
ইংল্যান্ড সফর
১৯৩২ সালে পর্বনগরের মহারাজার নেতৃত্বে ভারতীয় দলের সদস্যরূপে টেস্ট ক্রিকেটের ইতিহাসে তাদের উদ্বোধনী টেস্ট খেলার জন্য ইংল্যান্ড সফরে যান। ঐ দলে সি. কে নায়ড়ু, ওয়াজির আলী ও নাজির আলী ভ্রাতৃদ্বয় ছাড়াও জনপ্রিয় বোলিং সহযোগী অমর সিং ছিলেন। ঐ সফরে অমর সিং ও মোহাম্মদ নিসার উদ্বোধনী বোলার হিসেবে যথেষ্ট সফলতার স্বাক্ষর রেখেছিলেন। অমর সিং ২০.৩৭ গড়ে ১১১ উইকেট ও মোহাম্মদ নিসার ১৮.০৯ গড়ে ৭১ উইকেট পান।
নিসারের প্রধান সফলতা ছিল প্রথম ভারতীয় বোলার হিসেবে টেস্ট প্রথম উইকেট পাওয়া। প্রথম টেস্টের দ্বিতীয় ওভারের প্রথম বলেই স্ট্যাম্প ওপড়ে হার্বার্ট সাটক্লিফকে ৩ রানে বিদায় করেন। একই ওভারের পঞ্চম বলে অপর উদ্বোধনী ব্যাটসম্যান পার্সি হোমসকেও বোল্ড করেন তিনি। এর মাত্র ১০ দিন পূর্বে ইয়র্কশায়ারের পক্ষে হোমস-সাটক্লিফের উদ্বোধনী জুটি ৫৫৫ রানের বিশ্বরেকর্ড গড়েছিলেন। ২৬ ওভারের স্পেলে নিসার ৯৩ রান দিয়ে অভিষেক টেস্টেই পাঁচ-উইকেট লাভ করেন। দুইজন একুশ বছর বয়সী তরুণদের হাতে নাকানি-চুবানি খায় ইংরেজ দল। ইংল্যান্ড ২৫৯ রানে গুটিয়ে কাগজে-কলমে শক্তিধর ব্যাটিং লাইন-আপে পরিণত হয়। প্রথম ইনিংসের ন্যায় দ্বিতীয় ইনিংসেও ওয়াল্টার রবিন্সের একমাত্র উইকেট পান ১৮ ওভার বোলিং করে। ৪৪ স্ট্রাইক রেট নিয়ে খেলায় তিনি ৬/১৩৫ পান। অবশ্য তৃতীয় দিন বিকেলেই ১৫৮ রানের জয় পায় ইংল্যান্ড দল। ঐ বছরে ভারত একমাত্র টেস্টে অংশ নিলেও সফরে অনেকগুলো প্রথম-শ্রেণীর খেলায় অংশ নেন তিনি। ১৮.০৯ গড়ে ৭১ উইকেট নেন। পরবর্তী চার বছরে তিনি মাত্র পাঁচটি টেস্টে অংশগ্রহণের সুযোগ পেয়েছিলেন।
অস্ট্রেলিয়ার মোকাবেলা
আগস্ট, ১৯৩৬ সালে ইংল্যান্ডের বিপক্ষে সর্বশেষবারের মতো টেস্টে অংশ নেন। ওভাল টেস্টে ছয় উইকেট সংগ্রহ করেন। তন্মধ্যে একবার পাঁচ-উইকেটও পান। কিন্তু তার দল খেলায় পরাজিত হয়। ওয়ালি হ্যামন্ড-স্টান ওর্থিংটন জুটি ভারতীয় বোলারদেরকে কুচিকাটি করে তুলে দলকে এক পর্যায়ে ৪২২/৩ করেন। এ অবস্থায় পাঁচ ওভারের ব্যবধানে চার উইকেট পান ও ইংল্যান্ডকে ৪৬৮/৮-এ পরিণত করেন। ঐ ইনিংসে তার বোলিং পরিসংখ্যান ছিল ৫/১২০। কিন্তু তার দল খুব সহজেই খেলায় পরাজিত হয়।
অবসর
200px|right|thumb|১৯৩২ সালে পর্বনগরের মহারাজার অধিনায়কত্বে ইংল্যান্ড সফরে ভারত দলে দাঁড়ানো অবস্থায় মোহাম্মদ নিসার
শারীরিক সামর্থ্য না থাকায় ১৯৩৬ সালের পর তাকে আর টেস্টে নেয়া হয়নি। ১৯৩৯ সালে দ্বিতীয় বিশ্বযুদ্ধ ছড়িয়ে পড়লে আন্তর্জাতিক ক্রিকেট অঙ্গনে স্থবিরতা নেমে আসে। তবে দক্ষিণ পাঞ্জাবে তিনি ব্যবসা-বাণিজ্য নিয়ে ব্যস্ত ছিলেন। তাকে আর কখনো আন্তর্জাতিক ক্রিকেটে দেখা যায়নি। এছাড়াও অমর সিংয়ের আকস্মিক দেহাবসান তাকে স্তব্ধ করে দেয়। এরপর ১৯৪৭ সালে ভারত বিভাজনের পর পাকিস্তানে অভিবাসিত হন ও লাহোরে বসবাস করতে থাকেন। পাকিস্তান ক্রিকেট বোর্ড গঠনে সহায়তা করেন ও প্রতিষ্ঠাতা সদস্য হন। মৃত্যু পূর্ব-পর্যন্ত তিনি পিসিবি’র প্রশাসক ও দল নির্বাচক মনোনীত হন।
মূল্যায়ন
ভারতীয় ব্যাটসম্যান সি. কে. নায়ডু লিখিতভাবে উল্লেখ করেন যে, নিসার তার প্রথম স্পেলে ১৯৩২ সালে অস্ট্রেলিয়ার বিপক্ষে কুখ্যাত বডিলাইন সিরিজে ত্রাস সৃষ্টিকারী ইংরেজ বোলার হ্যারল্ড লারউডের চেয়েও দ্রুতগতিতে বোলিং করতে পারতেন।
মজিদ খানের বাবা, ইমরান খানের চাচা ও ভারতীয় অল-রাউন্ডার জাহাঙ্গীর খান দলীয় সঙ্গী মোহাম্মদ নিসার সম্পর্কে মন্তব্য করেন যে, তার সময়কালে যে-কোন দলের জন্যেই নিসার দূর্দান্ত বোলার ও বড়মাপের ক্রীড়াবিদ ছিলেন। স্লিপ ফিল্ডার হিসেবেও নিজ শরীরের তুলনায় বিস্ময়কর ক্যাচ নিতে পারতেন। আমি এই উপমহাদেশের তার ন্যায় দ্রুতগতিসম্পন্ন বোলার আর দেখিনি।
ভারতের প্রথম টেস্ট সেঞ্চুরিকারী ব্যাটসম্যান লালা অমরনাথও নিসারের খেলোয়াড়ী জীবনের কাছে ঋণী হয়ে আছেন। ১৯৩৩-৩৪ মৌসুমে নিসারের সহযোগিতার কথা কখনও ভুলতে পারবেন না। তরুণ অমরনাথ নিখিল ভারতের অনুশীলনী খেলায় অংশগ্রহণের জন্যে বোম্বে আসেন। কিন্তু ইনিংসের ব্যাটিং উদ্বোধনীতে প্রথম প্রচেষ্টায় ব্যর্থ হন। নিসার তা বুঝতে পেরে দল নির্বাচকমণ্ডলীকে বুঝান। নিসারের অনুরোধে দ্বিতীয় প্রচেষ্টায় অমরনাথকে ৩ নম্বরে ব্যাটিংয়ে নামানো হলে তিনি ৪৯ ও অপরাজিত ৭৯* তোলেন। এ প্রসঙ্গে অমরনাথ মন্তব্য করেন যে, যদি ঐদিন তিনি আমাকে সহযোগিতা না করতেন, তাহলে হয়তো আমি ভারতের পক্ষে খেলতে পারতাম না।
২০০৬ সালে ভারত ও পাকিস্তান ক্রিকেট বোর্ড যৌথভাবে তার সম্মানার্থে নিসার ট্রফি প্রতিযোগিতার প্রবর্তন করে। সাধারণত সেপ্টেম্বর মাসে সাংবার্ষিকভিত্তিতে রঞ্জী ট্রফি ও কায়েদ-ই-আজম ট্রফির শিরোপা বিজয়ী দলের মধ্যে চারদিনের এ প্রতিযোগিতার আয়োজন করা হয়।
ব্যক্তিগত জীবন
ক্রিকেটের বাইরে তিনি বৃহৎ পশতু উপজাতির নেতৃত্ব দেন ও প্রাক-পাকিস্তানি নেতা ছিলেন। তার আত্মজীবনী অনূদিত হয়েছে যাতে মুহাম্মদ আলী জিন্নাহ, বার্মার লর্ড মাউন্টব্যাটেন ও গান্ধীজি’র পত্র ঠাঁই পায়।
৫২ বছর বয়সে ১৯৬৩ সালে লাহোরে তার দেহাবসান ঘটে। কিন্তু ভারতীয় ক্রিকেটে নিসার-অমর সিংয়ের গড়ে ওঠা জুটি খুব অল্প বয়সেই থেমে যায়। অমর সিং মাত্র ২৯ বছর বয়সে টাইফয়েডে আক্রান্ত হয়ে ধরাধাম ত্যাগ করেন।
মুহাম্মদ আয়েন উদ-দীন
মুহাম্মদ আয়েন উদ-দীন (জানুয়ারি ১, ১৯৩৭ - নভেম্বর ১৬, ২০০৬) ছিলেন একজন বাংলাদেশি বরেণ্য রাজনীতিবিদ, ভাষা সৈনিক, বিশিষ্ট আইনজীবী, সংবিধান বিশেষজ্ঞ, লেখক, কলামিস্ট এবং শিক্ষানুরাগী ব্যক্তি।
জন্ম
মুহাম্মদ আয়েন-উদ-দীন ১৯৩৭ সালের ১ জানুয়ারি রাজশাহী জেলার পবা উপজেলাধীন শ্যামপুর গ্রামের এক সম্ভ্রান্ত মুসলিম পরিবারে জন্মগ্রহণ করেন।
শিক্ষা ও কর্মজীবন
পরিবারের ঐতিহ্য অনুযায়ী তিনি বাল্যাবস্থায় ইসলামী শিক্ষা গ্রহণ করেন এবং ১৯৫২ সালে রাজশাহী হাই মাদ্রাসা থেকে কৃতিত্বের সাথে প্রবেশিকা পরীক্ষায় পাশ করেন। রাজশাহী বিশ্ববিদ্যালয় থেকে আইন শিক্ষায় উত্তীর্ণ হয়ে তিনি ১৯৬১ সালে রাজশাহী জেলা জজকোর্টে তৎকালীন বিশিষ্ট আইনজীবী জনাব হরিপদ রায় এর অধীনে আইন পেশায় যোগদান করেন।
ত্রিশ বছরেরও অধিক কাল তিনি বাংলাদেশ সুপ্রীম কোর্টের একজন স্বনামধন্য জ্যেষ্ঠ আইনজীবী হিসেবে কর্মরত ছিলেন এবং দলমত নির্বিশেষে সবার কাছে শ্রদ্ধেয় ও গ্রহণযোগ্য ছিলেন।
রাজনৈতিক মতভেদ থাকা সত্ত্বেও তাঁর সৎ ও নিরপেক্ষ চরিত্রের জন্য সুপ্রীম কোর্ট বার এসোসিয়েশান তাঁকে তৎকালীন বাংলাদেশের সাবেক প্রধানমন্ত্রী, বিরোধী দলীয় নেত্রী ও আওয়ামী লীগ সভানেত্রী শেখ হাসিনার উপর ২০০৪ সালের ২১ আগস্ট নিক্ষিপ্ত বর্বরোচিত বোমা হামলার তদন্ত কমিটির অন্যতম সদস্য হিসেবে মনোনয়ন দেন। কমিটির অপর সদস্যরা ছিলেন ব্যারিস্টার রোকনউদ্দিন মাহমুদ (আহবায়ক), ডাঃ কামাল হোসেন, ডাঃ এম জহির, ব্যারিস্টার আমিরুল ইসলাম, এবং অ্যাডভোকেট আবদুল মালেক।
সাতানা
সাতানা (Satana) ভারতের মহারাষ্ট্র রাজ্যের নাশিক জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪৪ মিটার (১৭৮৪ ফুট)।
মুহাম্মদ আয়েন উদ-দীন
রাজনৈতিক জীবন
১৯৬২ সালে নির্দলীয় ও সর্বকনিষ্ঠ সদস্য হিসেবে তদানীন্তন পূর্ব পাকিস্তান সংসদে রাজশাহী থেকে তিনি নির্বাচিত হন এবং নির্বাচনের পর তাঁকে কৃষি, বন, মৎস ও পশু সম্পদ বিভাগের পার্লামেন্টারী সেক্রেটারীর দায়িত্ব প্রদান করা হয়। ১৯৬৫ সালে তিনি রাজশাহী সদর থেকে পুনরায় তদানীন্তন পূর্ব পাকিস্তানের সংসদ সদস্য নির্বাচিত হন এবং পুনরায় কৃষি, বন, মৎস ও পশু সম্পদ বিভাগের পার্লামেন্টারী সেক্রেটারীর দায়িত্ব ১৯৬৯ সাল পর্যন্ত পালন করেন। ঐ সময় একজন দক্ষ পার্লামেন্টারিয়ান হিসেবে তিনি পরিচিতি লাভ করেন। ১৯৬৬-৬৭ সালের বাজেট অধিবেশনে তিনি যে সুচিন্তিত ভাষণ দেন-তাতে এ কথা স্পষ্ট হয়ে যায় যে, কৃষি ও কৃষকদের উন্নয়ন ব্যতীত কোন অর্থনৈতিক উন্নয়ন সম্ভব নয়। এর ফলে তৎকালীন কেন্দ্রীয় সরকার জনাব মাহতাব উদ্দীন সরকারের নেতৃত্বে একটি উচ্চ পর্যায়ের কমিটি গঠন করেন যা পরবর্তীতে “অধিক খাদ্য ফলাও” অভিযানে পরিণত হয়। এই সংসদেই তিনি যমুনা নদীর উপরে একটি সেতু নির্মাণের গুরুত্ব তুলে ধরেন। তিনি উল্লেখ করেন যে, এই সেতু নির্মাণের ফলে নদীর উভয় পার্শ্বের জনগণের চলাচল এ মালামাল পরিবহন সহজ, সুলভ ও দ্রুততর হবে।
সাতানা
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে সাতানা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মুহাম্মদ আয়েন উদ-দীন
রাজনৈতিক জীবন
১৯৬৩ সালে মুহাম্মদ আয়েন-উদ-দীন মুসলিম লীগে যোগদান করেন। তিনি রাজশাহী জেলা মুসলিম লীগের সাধারণ সম্পাদক (১৯৬৩-১৯৭০) ও পরবর্তীকালে সভাপতি এবং পাকিস্তান মুসলিম লীগের যুগ্ম সম্পাদক ছিলেন (১৯৬৩-১৯৭০)। তিনি প্রথমে বাংলাদেশ মুসলিম লীগের প্রচার সম্পাদক নির্বাচিত হন এবং ১৯৮৮ সালে ব্যালটের মাধ্যমে কাউন্সিলারদের সরাসরি ভোটে বাংলাদেশ মুসলিম লীগের মহাসিচব নির্বাচিত হন।
১৯৯৬ সালে বাংলাদেশের জাতীয় নির্বাচনে বাংলাদেশ মুসলিম লীগের পরাজয়ের দায়িত্ব স্বীকার করে মুহাম্মদ আয়েন-উদ-দীন দলের সভাপতি পদ থেকে স্বেচ্ছায় পদত্যাগ করেন, যা এদেশের রাজনৈতিক প্রাঙ্গণে একটি বিরল দৃষ্টান্ত হয়ে আছে।
বিভিন্ন সময়ে বিভিন্ন রাজনৈতিক দলের ও সরকারের পক্ষ থেকে তাঁকে দল পরিবর্তনের প্রস্তাব দেওয়া হলেও তিনি কখনও তার রাজনৈতিক পরিচয় পরিবর্তন করেননি।
শিক্ষাখাতে অবদান
তিনি ছিলেন একজন শিক্ষানুরাগী ব্যক্তি। নারী শিক্ষার গুরুত্ব অনুধাবন করে তিনি ১৯৬২ সালে মেয়েদের জন্য রাজশাহী শহরে একটি পৃথক মহিলা কলেজ স্থাপন করেন (বর্তমানে রাজশাহী সরকারী মহিলা কলেজ) এবং এর প্রতিষ্ঠাতা সাধারণ সম্পাদক হিসেবে ঐ কলেজের প্রভূত উন্নতি সাধন করেন। এছাড়াও তিনি প্রতিষ্ঠাতা সাধারণ সম্পাদক হিসেবে বানেশ্বর ডিগ্রী কলেজ (১৯৬৪-১৯৭০) ও আড়ানী ডিগ্রী কলেজ (১৯৬৫-১৯৭০) প্রতিষ্ঠা করেন। তাঁর হাতে অসংখ্য স্কুল, মাদ্রাসা এবং ক্লাব প্রতিষ্ঠিত হয়েছিল। দরিদ্র ও কর্মজীবী জনগণের শিক্ষার জন্য তিনি রাজশাহী শহরে নৈশ হাই স্কুল প্রতিষ্ঠা করেন (১৯৬৪-১৯৭০)।
রাজশাহী আইন কলেজ এর তিনি প্রতিষ্ঠাতা সাধারণ সম্পাদক ছিলেন। তাহিরপুর ডিগ্রী কলেজ প্রতিষ্ঠাতেও বিশেষ ভূমিকা রাখেন তিনি। তিনি এই কলেজের সদস্য (১৯৬৬-১৯৭০), রাজশাহী নৈশ কলেজেরও সদস্য ছিলেন (১৯৬৩-১৯৬৮)। সাত বছর রাজশাহী মাধ্যমিক ও উচ্চ মাধ্যমিক শিক্ষাবোর্ডের তিনি সদস্য ছিলেন (১৯৬৩-১৯৬৯) এবং দীর্ঘ আট বছর রাজশাহী বিশ্ববিদ্যালয়ের সিন্ডিকেটের সদস্য (১৯৬৩-১৯৬৯) হিসেবে সুচারুভাবে দায়িত্ব পালন করেন। রাজশাহী মেডিকেল কলেজ স্থাপনেও তাঁর গুরুত্বপূর্ণ ভূমিকা ছিল। রাজশাহীকে শিক্ষা নগরী হিসেবে গড়ে তোলার ক্ষেত্রে মুহাম্মদ আয়েন উদ-দীনের ভূমিকা নিঃসন্দেহে অনন্য।
ষাটের দশকে তিনি তৎকালীন পূর্ব পাকিস্তান বিধানসভা কর্তৃক “শিক্ষা উপকমিটির” চেয়ারম্যান হিসাবে নির্বাচিত হন। এসময় তিনি শিক্ষার্থীদের পড়াশুনা দেওয়ার জন্য সস্তা নোট বইয়ের প্রয়োজন আছে কি না এই বিষয়ে তিনি জনগণের মতামত গ্রহণ করেন। শিক্ষক ও অভিভাবকদের কাছ থেকে এই বিষয়ে মতামত জানাতে তিনি পুরো পূর্ব পাকিস্তান জুড়ে সফর করেন। প্রায় ৯০%  আদর্শ ও অভিজ্ঞ শিক্ষক নোট বই নিষিদ্ধ করার জোরালো সুপারিশ করেন এবং তদন্তের ফলাফলের ভিত্তিতে তিনি তৎকালীন সংসদে একটি প্রতিবেদন জমা দেন তবে দুর্ভাগ্যক্রমে উক্ত প্রতিবেদনটি এক অজানা কারণে ধামাচাপা দেওয়া হয়।
মুহাম্মদ আয়েন-উদ-দীন ১৯৮৬ সালে বাংলাদেশ সরকার গঠিত বাংলাদেশ শিক্ষা কমিশনের সদস্য ছিলেন। উক্ত কমিশন সাফল্যের সাথে শিক্ষা বিষয়ক একটি গুরুত্বপূর্ণ প্রতিবেদন সম্পন্ন করে বাংলাদেশের তৎকালীন রাষ্ট্রপতির কাছে হস্তান্তর করে।
তিনি তৎকালীন “রাজশাহী বিভাগীয় কাউন্সিল” এর সদস্য এবং রাজশাহী সরকারী কলেজের পরিচালনা কমিটির সদস্য ছিলেন।
পেশাদারী সম্পৃক্ততা
মুহাম্মদ আয়েন-উদ-দীন পূর্ব পাকিস্তান থেকে “ড্রেনেজ, ফ্লাড কন্ট্রোল এন্ড ওয়াটার রিসার্চ কাউন্সিল অফ পাকিস্তান” এর একমাত্র বেসরকারী সদস্য ছিলেন। বিশ্বের বিশিষ্ট জল-বিশেষজ্ঞ মরহুম জনাব এ বি এম এম আব্বাস ছিলেন এই কাউন্সিলের ভাইস চেয়ারম্যান এবং তৎকালীন পাকিস্তানের রাষ্ট্রপতি জনাব মুহাম্মদ আইয়ুব খান ছিলেন এই কাউন্সিল এর চেয়ারম্যান।
তিনি বাংলাদেশ শিশু হাসপাতালের ট্রাস্টি বোর্ডের সদস্য এবং বাংলাদেশ শিশু স্বাস্থ্য ইনস্টিটিউটের অনারারি ট্রেজারার ছিলেন। তিনি বাংলাদেশ পল্লী শিশু ফাউন্ডেশনের সহসভাপতি হিসাবে দায়িত্ব পালন করেছেন।
জনাব মুহাম্মদ আয়েন-উদ-দীন আশির দশকে বাংলাদেশ সৌদি আরব ফ্রেন্ডশিপ সোসাইটির সেক্রেটারি জেনারেল ছিলেন। তাঁর আমলে তিনি “মাহে রমজানের গুরুত্ব”, “ইসলাম: জীবনের একটি সম্পূর্ণ আচরণবিধি” ইত্যাদি গুরুত্বপূর্ণ বিষয়গুলিতে প্রচুর সেমিনার আয়োজন করেছিলেন। প্রাক্তন প্রধান বিচারপতি এফ কে এম এ মুনিম ও প্রধান বিচারপতি বদরুল হায়দার চৌধুরী প্রধান অতিথি হিসাবে উপস্থিত থাকতেন। বই ও পুস্তিকা প্রকাশেও তিনি গুরুত্বপূর্ণ ভূমিকা পালন করেছিলেন এবং বিনা মূল্যে সেসব বই ও পুস্তিকা বিতরণ করেছিলেন। তাঁর আমলে আল্লামা ইউসুফের অনুবাদকৃত বিপুল সংখ্যক পবিত্র কোরআন অনেককে বিতরণ করা হয়েছিল।
তিনি জাতীয় মাদক বিরোধী কমিটির সদস্য ছিলেন। তিনি মাদকবিরোধী আইন সংস্কার সংক্রান্ত সাব কমিটির চেয়ারম্যান হিসাবে দায়িত্ব পালন করেন এবং সহকর্মীদের সহযোগিতায় সংশ্লিষ্ট কর্তৃপক্ষের কাছে একটি প্রতিবেদন জমা দেন।
১৯৮৫ সাল থেকে কয়েক বছর তিনি বাংলাদেশ জমিয়তে আহলে হাদিসের সহ-সভাপতি হিসেবে কাজ করেন। পরে তিনি ঐ সংগঠন থেকে পদত্যাগ করেন।
বিদেশ ভ্রমণ
মুহাম্মদ আয়েন-উদ-দীন ১৯৬৬ সালে গণপ্রজাতন্ত্রী চীন এর বিপ্লব দিবস উপলক্ষে পাকিস্তান প্রতিনিধি দলের সদস্য হিসাবে গণপ্রজাতন্ত্রী চীন সফর করেন এবং গণপ্রজাতন্ত্রী চীন এর প্রধানমন্ত্রী চৌ এন-লাইয়ের সাথে দুই দেশের পারস্পরিক বিষয় নিয়ে আলোচনা করেন। এসময় আধুনিক চীনের প্রতিষ্ঠাতা মিঃ মাও-সে-তুংয়ের সাথে তিনি নানা দ্বিপাক্ষিক বিষয়ে আলোচনা করেন।
তিনি ১৯৮৯-এর পাকিস্তানের করাচিতে অনুষ্ঠিত পাকিস্তান ও আমেরিকা যুক্তরাষ্ট্রের সহ-পৃষ্ঠপোষকতায় “আইনের শাসন” শীর্ষক সেমিনারে অংশ নেন।
মুহাম্মদ আয়েন-উদ-দীন তিন বার পবিত্র হজ পালন করার সুযোগ পেয়েছিলেন। একবার সৌদি আরবের প্রয়াত বাদশাহ খালেদ এর বিশেষ অতিথি হিসেবে, একবার রবিতা-আল-আলমের অতিথি হিসাবে এবং একবার তাঁর পরিবারের সাথে।
তিনি ১৯৯৮ সালে রাষ্ট্রীয় অতিথি হিসাবে লিবিয়া সফর করেছিলেন। এছাড়াও তিনি মালয়েশিয়া, থাইল্যান্ড এবং যুক্তরাজ্যও সফর করেছিলেন।
সমাজকর্ম
স্কুল ছাত্র থাকা অবস্থায় মুহাম্মদ আয়েন-উদ-দীন নিজ গ্রামে “চকবেলঘরিয়া ইয়ুথ ক্লাব” (১৯৫১-১৯৫৭) নামে একটি যুব সংগঠন গড়ে তোলেন এবং স্বল্পকালের মধ্যে “চকবেলঘরিয়া চাষীক্লাব” (১৯৫২-১৯৫৭) নামে আরো একটি ক্লাব প্রতিষ্ঠা করেন। তিনি উভয় সংগঠনের সাধারণ সম্পাদক নিযুক্ত হন এবং এলাকার দারিদ্র পীড়িত জনগণের জন্য কাজ করেন। এই ক্লাবগুলোর মাধ্যমে তিনি এলাকার গরীব মেধাবী ছাত্রদের বৃত্তি প্রদানের ব্যবস্থা করেন।
মুহাম্মদ আয়েন-উদ-দীন রাজশাহী সরকারি কলেজে অধ্যয়নকালে “উত্তরবঙ্গ আখচাষী সমিতি” গঠন করেন (১৯৫৮-১৯৬৭) এবং তার প্রতিষ্ঠাতা সভাপতি হিসেবে আখচাষীদের দাবী দাওয়া নিয়ে আন্দোলন গড়ে তোলেন। এই আন্দোলনের সুফল হিসেবে পরবর্তীতে রাজশাহী সুগার মিল প্রতিষ্ঠিত হয়।
ছাত্রনেতা থাকাকালীন সময়ে তিনি “রাজশাহী জেলা রিকশা চালক ইউনিয়ন” গঠন করেন এবং এর প্রতিষ্ঠাতা সভাপতি নির্বাচিত হন। দরিদ্র রিকশা চালকদের জীবনযাত্রার উন্নতির জন্য তিনি একটি প্রকল্প চালু করেন যার মাধ্যমে সংগঠনটি দরিদ্র রিকশা চালকদের বিনামূল্যে রিকশা বিতরণ শুরু করে।
লেখালেখি
মুহাম্মদ আয়েন-উদ-দীন রাজনৈতিক, সামাজিক ও অর্থনৈতিক বিষয় নিয়ে বাংলাদেশের প্রধান দৈনিক পত্রিকায় নিয়মিত কলাম লিখতেন। তিনি কয়েকটি বই এবং কয়েকটি জার্নাল লিখছেন। তাঁর প্রকাশিত দুটি প্রসিদ্ধ বই হল “স্বদেশ, সময় রজনীতি” এবং “মুসলিম সমাজের অধঃপতনের কারণ”। এই বই দুটি বাংলাদেশের সাধারণ মানুষের ব্যাপক প্রশংসা পেয়েছে।
ব্যক্তিগত জীবন
মুহাম্মদ আয়েন-উদ-দীন পবিত্র কুরআন ও সুন্নাহর আলোকে তাঁর ব্যক্তিগত জীবন পরিচালনা করতেন। তিনি বহু ধর্মীয় এবং সামাজিক প্রতিষ্ঠানকে বিভিন্ন উপায়ে সাহায্য সহায়তা করেছেন।
বিপুল প্রাণশক্তির এই মানুষটি ছিলেন অসম্ভব পরিশ্রমী। একই সঙ্গে এত ভিন্নধর্মী কাজ তিনি কীভাবে করতেন সেটা ভেবে তাঁর আপনজনেরা বিস্মিত হত। বক্তা হিসেবেও তিনি ছিলেন অগ্নিবর্ষী। যে কোনো বিষয়ের উপর অনর্গল বক্তৃতা দিতে পারতেন তিনি।
মৃত্যু
শেষ জীবনে তিনি ডায়াবেটিস ও কিডনী সংত্রান্ত জটিল রোগে ভূগছিলেন। ২০০৬ সালের ১৬ই নভেম্বর, ২ রা অগ্রহায়ণ ১৪১৩ বঙ্গাব্দ, ২৩ শে শাওয়াল ১৪২৭ হিজরী বৃহস্পতিবার ঢাকার উত্তরায় ভোর পাঁচটায় ফজরের আজানের সময় তিনি মৃত্যুবরণ করেন।
তাঁর প্রথম নামাজে জানাজা অনুষ্ঠিত হয় বাংলাদেশ সুপ্রিম কোর্ট প্রাঙ্গণে। এই জানাজায় অংশগ্রহণ করেন তৎকালীন প্রধান বিচারপতি সহ অন্যান্য সব বিচারপতি, সব দল ও মতের বিশিষ্ট রাজনীতিবিদ, বিশিষ্ট আইনজীবী, বিশিষ্ট ব্যক্তিবর্গ, সরকারী পদস্থ কর্মকর্তা সহ সাধারণ জনগণ। তাঁর দ্বিতীয় জানাজা অনুষ্ঠিত হয় তাঁর নিজ গ্রাম শ্যামপুরে, যেখানে অংশগ্রহণ করেন রাজশাহীর তৎকালীন সংসদ সদস্যগণ, রাজশাহীর তৎকালীন মেয়র, সকল দলের ও মতের নেতারা সহ ১০ হাজারেরও অধিক জনগণ। এরপর তাকে নিজ গ্রাম শ্যামপুরে পারিবারিক গোরস্থানে দাফন করা হয়।
তিতলি (২০০২-এর চলচ্চিত্র)
তিতলি ২০০২ সালে মুক্তিপ্রাপ্ত ঋতুপর্ণ ঘোষ পরিচালিত ভারতীয় বাংলা চলচ্চিত্র, যাতে অভিনয় করেছেন মিঠুন চক্রবর্তী, অপর্ণা সেন ও কঙ্কনা সেন শর্মা।
গল্প
চলচ্চিত্রটি একটি কিশোরীর (কঙ্কনা সেন শর্মা) বেড়ে ওঠা, কিশোরকালীন সংবেদনশীলতা এবং মা-মেয়ে মধ্যে সম্পর্ক এবং বোঝাবুঝি নিয়ে রচিত।
অ্যাসিটানিলাইড
thumb|শুষ্ক অ্যাসিটানিলাইড। thumb|স্বচ্চ কাঁচে অ্যাসিটানিলাইড।
অ্যাসিটানিলাইড অ্যাসিড অ্যামাইডের N-ফিনাইল জাতক। এটি পূর্বে "এন"-ফেনিলাসিটামাইড, অ্যাসিটানিল বা অ্যাসিটানিলিড নামে পরিচিত ছিল। এটি সাদা, দানাদার পদার্থ এবং ঔষধশিল্পে জ্বর উপশমের জন্য অ্যান্টিফেব্রিন হিসেবে ব্যবহৃত হয়।
প্রস্তুতকরণ ও উপাদান
অ্যাসিটিক অ্যানহাইড্রিডের সাথে অ্যানিলাইনের বিক্রিয়ার দ্বারা অ্যাসিটানিলাইড প্রস্তত করা হয়:
সড়ক ই৬১১ (সংযুক্ত আরব আমিরাত)
ই ৬১১ (إ ٦١١) সংযুক্ত আরব আমিরাতের একটি সড়ক। এটি আমিরাত সড়ক নামেও পরিচিত। আবুধাবি আমিরাতের সাথে উত্তরাঞ্চলীয় রাশ আল খাইমাহ, উম্ম আল কওয়্যাইন আমিরাতকে সংযুক্ত করার জন্য ই ৬১১ সড়কটি তৈরী করা হয়েছে। রাস্তাটি দুবাই শহরকে পাশ কাটিয়ে ই ৩১১-এর সমান্তরালে অতিক্রম করে।
ইতিহাস
২০১৩ সালে এমিরেটস সড়ক নামকরণের আগে, ই ৬৬ কে দুবাই বাইপাস সড়ক বলা হত।
সাহারা-নিম্ন আফ্রিকা
thumb|300px|আফ্রিকার জলবায়ুর সরলীকৃত মানচিত্র: সাহারা-নিম্ন আফ্রিকা উত্তরে ঊষর [[সহিল ও আফ্রিকার শিং (হলুদ), ক্রান্তীয় সুদানীয় সাভানা (হালকা সবুজ), বিষুবীয় আফ্রিকার ক্রান্তীয় অতিবৃষ্টি অরণ্য (গাঢ় সবুজ), ঊষর কালাহারি মরুভূমি (হলুদ), এবং ভূমধ্যসাগরীয় জলবায়ুবিশিষ্ট দক্ষিণাঞ্চলীয় আফ্রিকা নিয়ে গঠিত।]]
সাহারা-নিম্ন আফ্রিকা (Sub-Saharan Africa) একটি ভৌগোলিক পরিভাষা, যা দিয়ে আফ্রিকা মহাদেশে সাহারা মরুভূমির দক্ষিণে সম্পূর্ণ বা অংশত অবস্থিত দেশগুলিকে বোঝানো হয়। সাহারা মরুভূমির উত্তরের অঞ্চলকে উত্তর আফ্রিকা বলা হয়, যা সাংস্কৃতিকভাবে আরব বিশ্বের অন্তর্গত।
সাহারা মরুভূমির ঠিক দক্ষিণেই সহিল নামের একটি রূপান্তর-মধ্যবর্তী অঞ্চল (transitional zone) অবস্থিত, যার দক্ষিণে আছে সাভানা তৃণভূমিময় সুদান অঞ্চল। এর দক্ষিণে আছে ক্রান্তীয় অরণ্য ও সাভানা তৃণভূমির মিশ্রণ। আফ্রিকার শিং এবং সুদান রাষ্ট্রের অধিকাংশ ভৌগলিকভাবে সাহার-নিম্ন আফ্রিকার অংশ হলেও এই অঞ্চলে মধ্যপ্রাচ্যের বড় প্রভাব আছে, এবং এগুলিও আরব বিশ্বের অন্তর্ভুক্ত।
সাহারা-নিম্ন আফ্রিকা কালো আফ্রিকা নামেও পরিচিত, কেননা এখানে আফ্রিকার কৃষ্ণাঙ্গ অধিবাসীরা বাস করে। এরা মূলত খ্রিস্টধর্মের অনুসারী (অন্যদিকে উত্তর আফ্রিকাতে ইসলামের আধিপত্য নিরঙ্কুশ)। ভাষাগত দিক থেকে সাহার-নিম্ন আফ্রিকার অধিকাংশ লোক নাইজার-কঙ্গো ভাষাপরিবারের অন্তর্গত কোন না কোন ভাষাতে কথা বলে।
জাঞ্চি-গুকসু
জাঞ্চি-গুকসু বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় ।
ইতিহাস
শব্দটি এসেছে কোরিয়ান শব্দ জানচি থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।
গোরিও কাল থেকে গুকসু এর উল্লেখ পাওয়া যায়। ডোঙ্গুক ইসাঙ্গুক জিওঞ্জিপ বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।
জনপ্রিয় সংস্কৃতি
যেহেতু নুডুলসটি মূলত বিয়েতে খাওয়া হয় তাই "তুমি কবে গুকসু খেতে চলেছ ?" বলতে বোঝায় "তুমি কবে বিয়ে করবে?" এবং কখনও কখনও বিয়ের দিনকে বলা হয় "গুকসু খাওয়ার দিন"।
জাহান্নামের খবর
নিউজ ইন হেল বা জাহান্নামের খবর ( Reportaje en el infierno  ) হল ১৯৫৯ সালে নির্মিত আর্জেন্টাইন চলচ্চিত্র যা রোমান ভিনোলি ব্যারেটো দ্বারা পরিচালিত হয়।
পেড্রো দে বেটানকোর্ট
পেড্রো দে বেটানকোর্ট বা সেন্ট জোসেফ বেটানকুরের পিটার (Pedro de San José Betancur, Peter of Saint Joseph Betancur) (জন্ম: ২১শে মার্চ, ১৬২৬ (তেনেরিফে) - মৃত্যু: ২৫শে এপ্রিল, ১৬৬৭ (অ্যান্টিগুয়া গুয়াতেমালা) ছিলেন একজন স্পেনীয় সন্ত এবং ধর্মপ্রচারক ছিল। তিনি "আমেরিকাসের আসসিসির সেন্ট ফ্রান্সিস" হিসাবে পরিচিত। এছাড়াও তাকে হেরমানো পেড্রো দে সান জোস বেটানকোর্ট বা আরও সহজভাবে হেরমানো পেড্রো, সান্টো হেরমানো পেড্রো, বা সান পেড্রো দে ভিলাফ্লোর বলা হত। এটি কানারি দ্বীপপুঞ্জ, গুয়াতেমালা ও মধ্য আমেরিকার প্রথম সেন্ট হয়। তিনি ক্ষতিগ্রত, দুর্বল এবং দরিদ্রের জন্য অনেক কাজ করে গিয়েছেন যা পরবর্তী শতাব্দীতে কলকাতায় মাদার টেরিজা করেছেন।
জীবনী
তিনি অধিরভাবে একটি পুরোহিত হতে চেয়েছিল এবং শীঘ্রই গুরুগিরি জন্য পড়াশোনা আশা স্থানীয় জেসুইট কলেজ (সান বোরজিয়ার জেসুইট কলেজ) যে নাম নথিভুক্ত করেন। তিনি প্রায় অসুস্থায় পড়ে গিয়েছিলেন কিন্তু পরে তিনি স্বাস্থ্য পুনরুদ্ধার করতে পারেন। তিনি একজন আমেরিকাসে যিশুর জন্মবিষয়ক চিত্রের অকিস্থলের প্রধান প্রচারক।
তিনি অন্যদের সাহায্য করার মত মহৎ কাজ করে গিয়েছেন। তার প্রকৃত এবং স্বার্থক কাজসমূহের মধ্যে অবহেলিতদের যেমন, কুষ্ঠরোগী, বন্দী, ক্রীতদাস এবং ভারতীয়দের জন্য বিশেষ সুবিধাপ্রাপ্ত এবং মানবাধিকারের জন্য অগ্রদূত হিসেবে কাজ করে গিয়েছেন।
তিনি ৪১ বছর বয়সে অ্যান্টিগুয়া গুয়াতেমালায় মারা যান।
লুটন
লুটন হলো ইংল্যান্ডের বেডফোর্ডশায়ারে অবস্থিত একটি শহর এবং একক কর্তৃপক্ষ। ২০২১ সালের আদমশুমারীতে, ডানস্টেবল এবং হাউটন রেজিসের সংলগ্ন শহরগুলি সহ লুটন/ডানস্টেবল শহরাঞ্চলের জনসংখ্যা ছিল প্রায় ২৮৬,৪৫০ জন।
শহরটির পরিবহনের প্রধান কেন্দ্র হলো লুটন বিমানবন্দর। এটি ১৯৩৮ সালে প্রতিষ্ঠিত হয় এবং বর্তমানে এটি ইংল্যান্ডের প্রধান বিমানবন্দরগুলোর মধ্যে একটি। লুটন শহরে তিনটি রেলওয়ে স্টেশন রয়েছে।
ইউনিভার্সিটি অফ বেডফোর্ডশায়ার ১৯৯৩ সালে লুটন বিশ্ববিদ্যালয়ের সাথে একীভূত হয়ে তৈরি করা হয়েছিল; এ বিশ্ববিদ্যালয়ের দুটি ক্যাম্পাস লুটনে অবস্থিত।
লুটন ইন্টারন্যাশনাল কার্নিভাল হলো ইউরোপের বৃহত্তম একদিনের কার্নিভাল। এটি প্রতি বছর মে মাসের শেষ সোমবারের আগের দিন অনুষ্ঠিত হয়। সেন্ট প্যাট্রিক দিবসের নিকটবর্তী সপ্তাহান্তে এখানে সেন্ট প্যাট্রিকের উৎসব অনুষ্ঠিত হয় লুটনে অবস্থানরত একটি বড় আইরিশ সম্প্রদায় এটি আয়োজন করে থাকে। এই শহরে একটি বৃহৎ পাকিস্তানি সম্প্রদায়ও রয়েছে যারা আইরিশদের সাথে ভক্সহল কার প্ল্যান্টে কর্মসংস্থানের জন্য এখানে এসেছিল।
নামকরণের ইতিহাস
লুটনের প্রাচীনতম নথিভুক্ত নাম হল লাইগিয়া-বাইরিগ। লাইগিয়ার অর্থ 'একটি খোলা মাঠের নদী' এবং বাইরিগ মানে 'একটি শহর'। রাজা প্রথম চার্লসের সনদে ব্যবহৃত Lvton শব্দটি থেকে লুটন নামের উৎপত্তি বলে ধারণা করা হয়।
ইতিহাস
লুটন ৬ শতকের কোনো এক সময়ে অ্যাংলো-স্যাক্সনদের দ্বারা প্রতিষ্ঠিত হয়েছিল বলে ধারণা করা হয়।
ডোমেসডে বুকে লুটনকে লোইটোন এবং লিন্টোন হিসাবে উল্লেখ করা হয়েছে। সেই সময়ে স্থানীয় অর্থনীতিতে কৃষির প্রাধান্য ছিল এবং শহরের জনসংখ্যা ছিল প্রায় ৭০০ থেকে ৮০০। ১১২১ সালে রবার্ট (গ্লুসেস্টারের প্রথম আর্ল) শহরের কেন্দ্রে সেন্ট মেরিজ গির্জার কাজ শুরু করেন। কাজটি ১১৩৭ সালের মধ্যে শেষ হয়েছিল। এখানে একটি মট-এন্ড-বেইলি দুর্গ ছিল যা আধুনিক ক্যাসেল অনুরূপ ছিল। এটি ১১৩৯ সালে নির্মিত হয়েছিল কিন্তু ১১৫৪ সালে সেটি ভেঙে ফেলা হয়
লিটনে বিখ্যাত টুপি তৈরির শিল্প ১৭ শতকের দিকে শুরু হয়েছিল। এটি পরবর্তীতে এ শহরের প্রতীক হয়ে উঠে।
শহরটির জনসংখ্যা খুব দ্রুত বৃদ্ধি পেতে থাকে। ১৮০১ সালে লুটনের জনসংখ্যা ছিল ৩,০৯৫, কিন্তু ১৮৫০ সাল নাগাদ এটি ১০,০০০-এর বেশি এবং ১৯০১ সালের মধ্যে এটি প্রায় ৩৯,০০০-এ পৌঁছায়।
লুটনের টুপি বাণিজ্য ১৯৩০-এর দশকে শীর্ষে পৌঁছেছিল, কিন্তু দ্বিতীয় বিশ্বযুদ্ধের পরে এটি মারাত্মকভাবে হ্রাস পায় এবং অন্যান্য শিল্প দ্বারা প্রতিস্থাপিত হয়।
১৯০৭ সালে, ভক্সহল মোটরস লুটনে যুক্তরাজ্যের বৃহত্তম গাড়ির কারখানা খুলেছিল, দ্বিতীয় বিশ্বযুদ্ধের সময়, এখানে যুদ্ধ প্রচেষ্টার অংশ হিসাবে চার্চিল ট্যাঙ্ক সমূহ তৈরি করা হয়েছিল। লুকিয়ে কাজ করা সত্ত্বেও, কারখানাটি জার্মান বাহিনী দ্বারা বিমান হামলার শিকার হয়েছিল। সে হামলায় ১০৭ জন মারা যায় এবং শহরে ব্যাপক ক্ষয়ক্ষতি হয় (১,৫০০টিরও বেশি বাড়ি ক্ষতিগ্রস্ত বা ধ্বংস হয়)।
১৯১৯ সালে প্রথম বিশ্বযুদ্ধের শেষে শান্তি দিবস উদযাপনের সময় শহরের মূল টাউন হলটি ধ্বংস হয়ে যায়। মূলত অনেক প্রাক্তন সৈনিক ও স্থানীয় লোকেরা বেকারত্বের কারণে অসন্তুষ্ট ছিল। তারা যুদ্ধের সমাপ্তি উদযাপনের জন্য সে শহরের টাউন হল ব্যবহার করতে বাধা দিচ্ছিল। যখন অনুষ্ঠানটি শুরু হয়,তখন তারা টাউন হলে আগুন ধরিয়ে দেয় ও ভাঙচুর চালায়। তবে টাউন হলটি ১৯৩৬-এ প্রতিস্থাপিত হয়।
লুটন বরো কর্পোরেশন বিংশ শতাব্দীর গোড়ার দিকে রেলওয়ের পাশে অবস্থিত লুটন বিদ্যুৎ কেন্দ্র থেকে বিদ্যুৎ সরবরাহ করেছিল। ১৯৪৮ সালে বিদ্যুৎ শিল্পের জাতীয়করণের পর এর মালিকানা ব্রিটিশ বিদ্যুৎ কর্তৃপক্ষের কাছে এবং পরে কেন্দ্রীয় বিদ্যুৎ উৎপাদন বোর্ডের কাছে চলে যায়। জাতীয় গ্রিডে বিদ্যুৎ সংযোগের কারণে ২৩ মেগাওয়াট কয়লা এবং পরবর্তীতে তেল-চালিত বিদ্যুৎ কেন্দ্রটি অকেজো হয়ে যায়। বিদ্যুৎ কেন্দ্রটি ১৯৬৮ সালে বন্ধ হয়ে যায়; উৎপাদনের শেষ বছরে এটি জাতীয় গ্রিডে ৩,১৯২ মেগাওয়াট বিদ্যুৎ সরবরাহ করে।
লুটন বিমানবন্দর ১৯৩৮ সালে প্রতিষ্ঠিত হয়, এটি কাউন্সিল কর্তৃক মালিকানা এবং পরিচালিত হয়েছিল। এটি এখন ইংল্যান্ডের বৃহত্তম বিমানবন্দর সমূহের মধ্যে একটি।
বিশ্বযুদ্ধ-পূর্ব বছরগুলি লুটনের জন্য একটি অর্থনৈতিক উত্থানের সময় ছিল। কারণ তখন নতুন শিল্প বেড়ে ওঠে এবং সমৃদ্ধ হয়। ১৯২০ এবং ১৯৩০-এর দশকে লুটনে নতুন প্রাইভেট এবং পাবলিক আবাসন ব্যবস্থা তৈরি করা হয়েছিল, ১৯২৮ এবং ১৯৩৩ সালের মধ্যে লুটনের কাছাকাছি এলাকায় অবস্থানরত গ্রাম লিগ্রাভ, লিম্বুরি এবং স্টপসলিগুলো লুটনের মধ্যে অন্তর্ভুক্ত করতে শুরু করেছিল
মোঃ আতিউর রহমান
মোঃ আতিউর রহমান (c. ১৯৩৯ – ১৩ নভেম্বর ২০১৩) বাংলাদেশের দিনাজপুরের একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
লুটন
শাসনব্যবস্থা
শহরটি বেডফোর্ডশায়ারের আনুষ্ঠানিক দেশের মধ্যে অবস্থিত। কিন্তু, ১৯৯৭ সাল থেকে, লুটন একটি প্রশাসনিকভাবে স্বাধীন একক কর্তৃপক্ষ হয়ে উঠে, যা লুটন বরো কাউন্সিল দ্বারা পরিচালিত হয়। বরো কাউন্সিলে ৪৮ জন কাউন্সিলর রয়েছেন, যারা ১৯ টি ওয়ার্ডের প্রতিনিধিত্ব করেন।
মোঃ আতিউর রহমান
জীবনী
মোঃ আতিউর রহমান ১৯৬২ সালে রাজশাহী বিশ্ববিদ্যালয় থেকে স্নাতকোত্তর ডিগ্রি লাভ করেছিলেন। তিনি দিনাজপুর সরকারি মহিলা কলেজ, সৈয়দপুর ক্যান্টনমেন্ট পাবলিক কলেজ, জালালাবাদ ক্যান্টনমেন্ট পাবলিক কলেজ, বগুড়া ক্যান্টনমেন্ট পাবলিক কলেজের অধ্যক্ষ ছিলেন। ১৯৭৮ সালে চাকরি থেকে ইস্তফা দেন ও রাজনীতিতে যোগদান করেন।
মোঃ আতিউর রহমান দ্বিতীয় জাতীয় সংসদ নির্বাচনে দিনাজপুর-১১ আসন থেকে সাংসদ হিসেবে নির্বাচিত হয়েছিলেন। ১৯৯৬ সালে তিনি দিনাজপুর-৬ আসন থেকে ষষ্ঠ জাতীয় সংসদ নির্বাচনে সাংসদ হিসেবে নির্বাচিত হয়েছিলেন।
মোঃ আতিউর রহমান ২০১৩ সালের ১৩ নভেম্বর ৭৪ বছর বয়সে মৃত্যুবরণ করেন।
ম্যাকিনটোশ বার্ন লিমিটেড
ম্যাকিনটোশ বার্ন লিমিটেড দেশের প্রাচীনতম নির্মাণ সংস্থাগুলির মধ্যে একটি। বর্তমানে পশ্চিমবঙ্গ সরকারের পাবলিক ওয়ার্কস বিভাগের (পি ডাব্লু ডি) অধীনে একটি সরকারি প্রতিষ্ঠান। ম্যাকিনটোশ বার্ন লিমিটেড রাজ্যের পাশাপাশি দেশের পরিকাঠামো উন্নয়নে গুরুত্বপূর্ণ ভূমিকা পালন করেছে। কোম্পানিটি প্রতিষ্ঠার পর থেকে দক্ষিণেশ্বর মন্দির, নাখোদা মসজিদ, জৈন মন্দির, সেন্ট পলস ক্যাথেড্রাল, আরবিআই বিল্ডিং, ন্যাশনাল লাইব্রেরি, ভিক্টোরিয়া হাউস, স্টেটসম্যান হাউস, স্টক এক্সচেঞ্জ বিল্ডিং এর মতো অনেক মর্যাদাপূর্ণ এবং ঐতিহাসিক কাঠামো নির্মাণ করেছে।
ইতিহাস
থাম্ব|দ্য ব্যাঙ্ক অফ বেঙ্গল, কলকাতায়, মেসার্স ম্যাকিনটোশ বার্ন এবং কো, আর্কিটেক্টস। ম্যাকিনটোশ বার্ন হল সিভিল কনস্ট্রাকশনের একটি বিশেষ কোম্পানি যা ১৮৩৪ সালে জেমস ম্যাকিন্টোশ দ্বারা প্রতিষ্ঠিত হয়েছিল, যিনি ঊনবিংশ শতাব্দীর শুরুতে স্কটল্যান্ড থেকে ভারতে এসেছিলেন এবং পরে ভারতের তৎকালীন রাজধানী কলকাতার উন্নয়নে নিজেকে নিযুক্ত করেছিলেন, ধীরে ধীরে সিভিল কনস্ট্রাকশনের অন্যান্য বিভিন্ন ক্ষেত্রে তার কার্যকলাপে বৈচিত্র্য আনেন।
১৮৩৪ সালে একটি অংশীদারি সংস্থা হিসাবে স্থাপিত হয়, কোম্পানিটি ১৯১৩ সালে একটি প্রাইভেট লিমিটেড কোম্পানিতে রূপান্তরিত হয় এবং পরবর্তীতে ১৯৫৬ সালে একটি গণ্য পাবলিক লিমিটেড কোম্পানিতে রূপান্তরিত হয়। ২০০২ সালে, এটি একটি পাবলিক লিমিটেড কোম্পানিতে রূপান্তরিত হয় এবং বর্তমানে পশ্চিমবঙ্গ সরকার কোম্পানিতে ৫১% শেয়ার ধারণ করে।
১৮০ বছরের অস্তিত্বের সময়, ম্যাকিনটোশ বার্ন লিমিটেড কলকাতায় কিছু ল্যান্ডমার্ক বিল্ডিং তৈরি করেছে যেমন সেন্ট পলস ক্যাথেড্রাল, নাখোদা মসজিদ, দক্ষিণেশ্বর মন্দির, ন্যাশনাল লাইব্রেরি, স্কটিশ চার্চ কলেজ, মেট্রো সিনেমা, স্টেটসম্যান হাউস, স্টক এক্সচেঞ্জ বিল্ডিং, গ্র্যান্ড হোটেল, রোয়্যাল ক্যালকাটা গলফ ক্লাব, রয়্যাল ক্যালকাটা টার্ফ ক্লাব, ক্যালকাটা সুইমিং ক্লাব এবং রিজার্ভ ব্যাঙ্ক অফ ইন্ডিয়া বিল্ডিং।
দারেহ-ইয়ে পিসকান
দারেহ-ইয়ে পিসকান উত্তর-পূর্ব আফগানিস্তানের বাদাখশন প্রদেশের একটি গ্রাম।
পোর্ট এলিজাবেথ
গকেবেরহা, পূর্বে পোর্ট এলিজাবেথ দক্ষিণ আফ্রিকার পূর্ব কেপ প্রদেশের প্রধান সমুদ্রতীরবর্তী ও সবচেয়ে জনবহুল শহর। এর নাম বন্ধুত্বপূর্ণ বা বায়ুপূর্ণ শহর। পোর্ট এলিজাবেথ নেলসন ম্যান্ডেলা বে মেট্রোপলিটন এলাকার সদর দপ্তর। এটি পূর্ব কেপের সবচেয়ে জনবহুল ও দক্ষিণ আফ্রিকার ষষ্ঠ বৃহত্তম শহর।  পোর্ট এলিজাবেথ পূর্ব কেপ প্রদেশের সাংস্কৃতিক ও  অর্থনৈতিক কার্যক্রমের কেন্দ্র । শহরটি মনোরম আবহাওয়ার জন্য বিশ্বের প্রধান পাঁচটি শহরের একটি হিসাবে স্বীকৃতি পেয়েছে। এর শহরের উপকূলীয় রেখায় অনেকগুলো সৈকত রয়েছে। ম্যালেরিয়ামুক্ত বিগ ফাইভ গেম সংরক্ষণাগারের নিকটে অবস্থিত একমাত্র শহর।
পোর্ট এলিজাবেথের অর্থনীতি গাড়িশিল্পের সাথেও সম্পর্কিত। দক্ষিণ আফ্রিকা ও সাবসাহারান আফ্রিকার বিনিয়োগের জন্য এটি এক আকর্ষণীয় গন্তব্য। গত এক দশকে এখানে ১৯.৮ বিলিয়ন ডলার বিনিয়োগ করা হয়েছে। ফরচুন ৫০০ প্রতিষ্ঠানগুলোর অনেকটিই পোর্ট এলিজাবেথে কার্যক্রম পরিচালনা করে। শার্ক রক পিয়ের, নেলসন ম্যান্ডেলা বে স্টেডিয়াম ও ডোনকিন সংরক্ষণাগার শহরের অন্যতম গুরুত্বপূর্ণ স্থাপনা।
অবকাশযাপন করতে আন্তর্জাতিক ও অভ্যন্তরীণ পর্যটকরা বিপুল সংখ্যায় পোর্ট এলিজাবেথে আগমন করেন।
দক্ষিণ আফ্রিকার দক্ষিণ পূর্ব উপকূলে, ভারতীয় মহাসাগর সংলগ্ন এলাকায় আলগোয়া  উপসাগরের পশ্চিমাংশে ও কেপ টাউন শহরের ৭৭০ কিলোমিটার পূর্বে পোর্ট এলিজাবেথের অবস্থান। নেলসন বে মেট্রোপলিটন এলাকার ২৫১ কিলোমিটার অংশ পোর্ট এলিজাবেথের অন্তর্ভুক্ত। এটি দক্ষিণ আফ্রিকার দ্বিতীয় প্রাচীনতম শহর। ১৮২০ সালে কেপ উপনিবেশ সরকার শহরটি প্রতিষ্ঠা করে। সেসময় ৪,০০০ ব্রিটিশ উপনিবেশবাদী আলোগা উপসাগরীয় এলাকায় অবস্থান করেন।
এখানে ২০১০ সালের বিশ্বকাপ ফুটবলের ম্যাচও খেলা হয়েছিল।
২০২১ সালের ফেব্রুয়ারি থেকে, দক্ষিণ আফ্রিকা সরকার পোর্ট এলিজাবেথ শহরকে মনোনীত করার জন্য দক্ষিণ আফ্রিকা সরকার কর্তৃক আনুষ্ঠানিকভাবে ওয়ালমার শহরতলির জোসা নাম থেকে গেকেরহা নামটি প্রথাগত করে দিয়েছে
প্রাক-ইতিহাস
পোর্ট এলিজাবেথের অদূরেই অ্যালবানি, উইলসন ও হাউয়িসন পুর্টে কতগুলো গুহা রয়েছে। বিশেষত আধুনিক মানুষদের আচরণ অনুধাবনের জন্য হাউয়িসন পুর্ট প্রত্নতাত্ত্বিকদের কাছে উৎকৃষ্ট জায়গা বিবেচিত হয়। এখানে ৬২,০০০-৬৫,০০০ বছর পূর্বের তীরন্দাজি ও খোলকের অলঙ্কারের নিদর্শন পাওয়া গেছে।
নামের উৎপত্তি
১৮২০ সালে বর্ধিষ্ণু আলগোয়া বে সমুদ্রবন্দরের নাম রাখা হয় পোর্ট এলিজাবেথ। কেপ উপনিবেশের ভারপ্রাপ্ত গভর্নর রুফ্যান শ' ডানকিনের প্রয়াত সহধর্মিণী এলিজাবেথ ফ্রান্সেস মারখামের নামে শহরের এই নামকরণ করা হয়েছে। ২০১৯ সালে পূর্ব কেপের ভৌগোলিক নামকরণ কমিটি শহরের নাম পাল্টে কেবারহা রাখে। ঝোসা ভাষায় কেবারহা শব্দের অর্থ বাকেনস নদী, যেটি শহরের মধ্য দিয়ে প্রবাহিত হয়।
বার্থোলোমিউ ডিয়াজ পোর্ট এলিজাবেথে আগমনকারী প্রথম বিদেশি। পর্তুগিজ এই অভিযাত্রী ১৪৮৮ সালে সেন্ট ক্রয় দ্বীপে আগমন করেন।
গোয়ার জেলাসমূহের তালিকা
গোয়া ভারতের ক্ষুদ্রতম এবং জনসংখ্যার হিসেবে ভারতের চতুর্থ ক্ষুদ্রতম প্রদেশ। বর্তমানে গোয়া ২টি জেলায় বিনস্ত্য।
গিনি (অঞ্চল)
thumb|250px|পশ্চিম আফ্রিকা বা ঐতিহাসিক গিনি অঞ্চল গিনি (Guinea) আফ্রিকার পশ্চিম অংশে গিনি উপসাগরের উপকূলবর্তী অঞ্চলের ঐতিহাসিক নাম। এটি উত্তরে সহিল পর্যন্ত বিস্তৃত।
ঐতিহাসিকভাবে সাহারা-নিম্ন আফ্রিকার এই অঞ্চলটিই ইউরোপীয়দের সাথে প্রথম বাণিজ্য শুরু করে। হাতির দাঁত, সোনা এবং ক্রীতদাস বেচে অঞ্চলটি ধনী হয়ে ওঠে, এবং ১৮শ ও ১৯শ শতকে এখানে অনেকগুলি রাজ্য গড়ে ওঠে। এই রাজ্যগুলি সহিলের বিশাল রাজ্যগুলির চেয়ে আকারে ছোট হলেও এগুলিতে জনবসতির ঘনত্ব ছিল অনেক বেশি এবং অনেক বেশি কেন্দ্রীয়ভাবে নিয়ন্ত্রিত ও প্রযুক্তিগতভাবে উন্নত ছিল। এই রাজ্যগুলির উপস্থিতির কারণে আফ্রিকার অন্যান্য অঞ্চলের চেয়ে এখানে উপনিবেশবাদী ইউরোপীয়রা বেশি বাধার সম্মুখীন হয়। এ কারণে ১৯শ শতকের একেবারে শেষে এসে অঞ্চলটি ইউরোপীয়দের করায়ত্ত হয়।
গিনি অঞ্চলকে অনেক সময় নিম্ন গিনি এবং ঊর্ধ্ব গিনি --- এই দুই অঞ্চলে ভাগ করা হয়। নিম্ন গিনি অঞ্চলটি আফ্রিকার সবচেয়ে ঘনবসতিপূর্ব একটি অঞ্চল। এটি দক্ষিণ নাইজেরিয়া, বেনিন, টোগো এবং ঘানা নিয়ে গঠিত। অন্যদিকে ঊর্ধ্ব গিনি অঞ্চলটি অনেক কম জনঅধ্যুষিত; এটি কোত দিভোয়ার থেকে গিনি বিসাউ পর্যন্ত বিস্তৃত।
অতীত শতকের ইউরোপীয় বণিকেরা গিনি অঞ্চলটিকে রপ্তানিকৃত দ্রব্যের উপর ভিত্তি করে কয়েকটি ভাগে ভাগ করেছিল। বেনিন ও নাইজেরিয়ার পূর্ব অংশটির নাম দেয়া হয়েছিল ক্রীতদাস উপকূল (Slave Coast), বর্তমান ঘানা অঞ্চলটির নাম দেওয়া হয়েছিল স্বর্ণ উপকূল (Gold Coast), আর এর পশ্চিমে ছিল হাতির দাঁতের উপকূল (Ivory Coast)। এরও পশ্চিমে বর্তমান লাইবেরিয়া ও সিয়েরা লিওন অঞ্চলটি পরিচিত ছিল মরিচ উপকূল (Pepper Coast) বা শস্য উপকূল (Grain Coast) নামে।
স্যাফো
স্যাফো ছিলেন একজন গ্রিক গীতিকাব্য রচয়িতা। তিনি লেসবস দ্বীপে জন্মগ্রহণ করেন। আলেকসান্দ্রীয়রা নয়জন গীতিকাব্যের কবির তালিকায় তাঁকে অন্তর্ভুক্ত করেছিলেন। তাঁর জন্মকাল ৬৩০ থেকে ৬১২ খ্রিস্টপূর্বাব্দের মধ্যে কোনো এক সময়, এবং বলা হয় যে তিনি ৫৭০ খ্রিস্টপূর্বাব্দ নাগাদ মারা যান, কিন্তু তাঁর জীবন সম্পর্কে নির্দিষ্ট করে প্রায় কিছুই জানা যায় না। তাঁর কবিতা প্রাচীন যুগের অধিকাংশ সময়ে সুপরিচিত এবং আদৃত হলেও এখন তার অধিকাংশই হারিয়ে গেছে; অবশ্য টিকে থাকা সামান্য কিছু কাব্যাংশের মাধ্যমেই তাঁর অপরিমেয় সুখ্যাতি বজায় আছে।দুটি উল্লেখযোগ্য কাব্য অড টু আফ্রডিটি বা এ্যাফ্রদিতির জয়গাঁথা এবং টিথোনাস পয়েম।
প্রাচীন টীকাকারদের মতে স্যাফো গীতিকবিতার পাশাপাশি 'শোকগাথা' এবং পাঁচমাত্রা'র কবিতাও রচনা করেছেন।
স্যাফোর জীবনী সম্পর্কে খুব অল্পই জানা গেছে।তিনি লেসবোস এর এক সম্ভ্রান্ত পরিবারে জন্ম গ্রহণ করেছেন বলে ধারণা করা হয়,যদিও তার মাতাপিতার পরিচয় সম্পর্কে কোন স্পষ্ট তথ্য নেই।প্রাচীন তথ্যানুসারে তার তিন ভাই ছিলো।স্যাফোকে আনুমানিক খ্রিষ্ট পূর্ব ৬০০ অব্দে সিসিলিতে নির্বাসিত করা হয়।
স্যাফো প্রায় দশ হাজার পঙ্‌ক্তি রচনা করেছিলেন।তিনি হেলেনীয় পন্ডিতগণের দ্বারা উচ্চ প্রসংশিত হয়েছিলেন এবং তার কবিতা আজও অনন্যসাধারণ বলে পরিগণিত হয়।অনেক সাহিত্যিকই তার লেখনী দ্বারা হয়েছেন।কবিতা ছাড়াও তিনি নারীর প্রতি নারীর প্রেম এবং আকাঙ্খা'র (সমকামিতা) প্রতীক হিসেবে পরিচিত।ইংরেজি শব্দ 'স্যাপিক' এবং  'লেসবিয়ান' এসেছে যথাক্রমে তার ও তার জন্মভূমির নাম থেকে।
জীবন
স্পষ্টত স্যাফো'র জীবনী সম্পর্কিত খুব কম তথ্যই নিশ্চিতভাবে জানা যায়।তিনি লেসবস দ্বীপের অধিবাসী ছিলেন এবং খুব সম্ভবত খ্রিষ্টপূর্ব ৬৩০ অব্দে জন্ম গ্রহণ করেন।স্যাফোর পিতার সম্পর্কিত কোন তথ্য তার লেখায় পাওয়া যায় নি।স্যাফোর কোন ভাস্কর্য বা প্রতিকৃতি পাওয়া যায় নি। 'টিথোনাস পয়েম'এ তিনি তার চুুুুলের বর্ণনায় লিখেছেন 'এখন সাদা,কিন্তু একসময় কালো ছিলো।'দ্বিতীয় শতাব্দীর প্যাপিরাস সাহিত্য থেকে জানা যায় তিনি খর্বাকায় ছিলেন।কোন কোন পণ্ডিতের মতে এসব তথ্যের কোন বিশ্বাসযোগ্যতা নেই।
তথ্যানুযায়ী তার তিনজন ভাই ছিলো।ক্লেইস নামে একটি কন্যার কথাও জানা যায়।তবে সব পণ্ডিত এ তথ্য মানতে নারাজ।কোথাও তাকে স্যাফোর কন্যা হিসেবে আবার কোথাও স্যাফোর প্রেমিক হিসেবে উল্লেখ করা হয়েছে।
আনুমানিক ৬০০ অব্দের দিকে স্যাফো এবং তার পরিবারকে লেসবস থেকে সিসিলি তে নির্বাসন দেয়া হয়।ধারণা করা হয় লেকাডিয়ান খাদ থেকে লাফিয়ে পড়ে তিনি তার প্রাণ দেন।
আঁস্তিত্যু দ্য দ্রোয়া আঁতেরনাসিওনাল
thumb|মোটো [[justitia et pace-সহ ইনিস্টিটিউটের লোগো]] thumb|২০০৫ সালের [[ক্রাকো সম্মিলনে উপস্থিত ইনিস্টিটিউটের সদস্যরা]]
আঁস্তিত্যু দ্য দ্রোয়া আঁতেরনাসিওনাল (Institut de droit international; "আন্তর্জাতিক আইন গবেষণা প্রতিষ্ঠান") আন্তর্জাতিক আইন সম্পর্কিত প্রশিক্ষণ ও গবেষণার জন্য প্রতিষ্ঠিত একটি প্রতিষ্ঠান। বিশ্বের বিভিন্ন দেশের প্রখ্যাত আইনজীবীরা এর সদস্য। এই সংস্থাটি ১৯০৪ সালে শান্তিতে নোবেল পুরস্কার লাভ করে।
ইতিহাস
১৮৭৩ সালের ৮ সেপ্টেম্বর বেলজিয়ামের জেন্ট শহরে সাল দ্য লার্স্যনাল (Salle de l'Arsenal) ভবনে ১১জন প্রখ্যাত আইনজীবীর সমন্বয়ে প্রতিষ্ঠানটি গঠিত হয়।
১৮৭৩ সালে এর প্রতিষ্ঠাকালীন সদস্যগণ হলেন:
সংগঠন
এই ইনিস্টিটিউটটি একটি বার্ষিক প্রতিবেদন প্রকাশ করে।
জামিয়া ইসলামিয়া আজিজিয়া আনওয়ারুল উলুম
জামিয়া ইসলামিয়া আজিজিয়া আনওয়ারুল উলুম ( সংক্ষেপে হিলি আজিজিয়া মাদ্রাসা ) রংপুরের দিনাজপুর শহরের বাংলা হিলিতে অবস্থিত একটি কওমি মাদ্রাসা। এটি প্রতিষ্ঠিত হয় ১৯৬০ সালে। ইসলামি শিক্ষার প্রচার-প্রসারে তৎকালীন সময়ে ফেনী থেকে দিনাজপুরে আসেন বিশিষ্ট আলেম সাদেক আহমদ। এখানে এসে রেল স্টেশন সংলগ্ন মসজিদে ইমামতির পাশাপাশি শিশু-কিশোরদের মাঝে ধর্মীয় শিক্ষা দিতে প্রভাতকালীন মক্তব চালু করেন। পরবর্তীতে তার একান্ত ইচ্ছা ও এলাকাবাসীর চাহিদায় মক্তবটি প্রসারিত হয়ে দারুল উলুম দেওবন্দের মূলনীতির আলোকে একটি পূর্ণাঙ্গ মাদ্রাসায় পরিণত হয়।
১৯৯৪ সালে এখানে দাওরায়ে হাদিস (মাস্টার্স) খােলা হয়। মাদ্রাসাটির প্রতিষ্ঠাতা পরিচালক মাওলানা সাদেক আহমদের মৃত্যুর পর দীর্ঘ ৫০ বছর মাদ্রাসা পরিচালনার দায়িত্ব পালন করেন ফটিকছড়ির মাওলানা হারুন চৌধুরী। বর্তমানে মাদ্রাসাটি পরিচালনা করছেন মাওলানা শামছুল হুদা। ২০২০ সালে এই মাদ্রাসার ছাত্রসংখ্যা ছিল ১১০০, শিক্ষক ৪৬ ও কর্মচারী ১২ জন। মাদ্রাসাটি শিক্ষা কার্যক্রমের পাশাপাশি বিভিন্ন সামাজিক কার্যক্রমেও অংশগ্রহণ করে থাকে।
ফ্রন্টিয়ার মেডিকেল কলেজ
ফ্রন্টিয়ার মেডিকেল কলেজ (এফএমসি) (উর্দু, পশতু, হিন্দক: ) হচ্ছে একটি চিকিৎসা শিক্ষা কেন্দ্র এবং বাহরিয়া বিশ্ববিদ্যালয়ের সাথে সংশ্লিষ্ট উল্লেখযোগ্য মেডিকেল স্কুলগুলির মধ্যে অন্যতম একটি কলেজ। প্রতিষ্ঠানটি পাকিস্তানের খাইবার পাখতুনখোয়া প্রদেশের অ্যাবোটাবাদে অবস্থিত। কলেজটি ৫ বছরের মেডিকেল ট্রেনিং শেষে মেডিসিন ও সার্জারি (এমবিবিএস) ডিগ্রি প্রদান করে থাকে। পাশাপাশি এখানে নার্সিং এবং বেশ কয়েকটি প্যারা মেডিকেল কোর্সও রয়েছে। ফ্রন্টিয়ার মেডিকেল কলেজে এমবিবিএস এবং বিডিএস প্রোগ্রামের জন্য প্রায় ৭০০ জন এর শিক্ষার্থী অধ্যয়ন করছে।
ইতিহাস
১৯৯৫ সালে খাইবার পাখতুনখোয়াতে প্রথম বেসরকারি চিকিৎসা প্রতিষ্ঠান হিসেবে ফ্রন্টিয়ার মেডিকেল কলেজ প্রতিষ্ঠিত হয় এবং পাকিস্তানের দ্বিতীয় বেসরকারী মেডিকেল স্কুল হিসেবে মর্যাদা পায়। আল-জামিল ট্রাস্ট কর্তৃক স্ব-অর্থায়নে প্রতিষ্ঠানটি সকল শিক্ষা কার্যক্রম পরিচালনা করে থাকে। ১৯৯৫ সালে অ্যাবটাবাদের গ্রামীণ উপকণ্ঠে পাইন বনভূমির তীরে অবস্থিত প্রায় ২০০ কানলের জমির উপর এটি প্রতিষ্ঠিত করা হয়েছিল। ভবনটি উচ্চ পর্যায়ের ভবন নির্মানের উদ্দেশ্যে তৈরী করা হয়। কলেজের পাশ্ববর্তী প্রাঙ্গনে ৩০০ শয্যাবিশিষ্ট শাহীন জামিল টিচিং হসপিটাল গড়ে উঠেছে। মেডিক্যাল শিক্ষার্থীদের পাশাপাশি নার্সিং এবং প্যারামেডিক্যাল শিক্ষাও প্রদান করা হয়। খাইবার-পাখতুনখোয়া সরকারের সঙ্গে বেসরকারী-জনসাধারণের যৌথ অংশীদারত্বের চুক্তির ভিত্তিতে ৩৬০ শয্যাবিশিষ্ট সরকারী ডিএইচকিউ টিচিং হাসপাতাল মহেশ্বরে মেডিক্যাল শিক্ষার্থীদের শিক্ষাদান ও প্রশিক্ষণ করার জন্য ব্যবহার করা হবে।
কলেজ ভবন
কলেজটির প্রধান ভবন চতুর্থ তলা বিশিষ্ট ১১০,০০০ বর্গ ফুট এলাকাজুড়ে নির্মান করা হয়েছে। এটি সমাবেশ কক্ষ, ল্যাবরেটরিজ, ডিসিপশন হল, লাইব্রেরী, যাদুঘর, কম্পিউটার ল্যাবরেটরি, ৫০০-টি আসনের অডিটোরিয়াম, সেমিনার রুম, কলেজের স্টাফ এবং ছাত্রছাত্রী ঘর এবং অফিসসহ সকল বিভাগের ব্যবস্থা করে থাকে। কমিউনিটি মেডিসিন বিভাগে হাউজিংয়ের জন্য আরো একটি নিজস্ব ভবন রয়েছে।
হাসপাতাল
কলেজটিতে দুটি হাসপাতাল শিক্ষাকেন্দ্র রয়েছে। শাহীনা জামিল ট্রাস্ট হাসপাতাল কলেজ প্রাঙ্গনে তাদের নিজস্ব শিক্ষা হাসপাতাল রয়েছে। এটি একটি নতুন ৩০০ শয্যাবিশিষ্ট সাধারণ হাসপাতাল। এখানে ডাক্তার, নার্স এবং প্যারামেডিকেল কর্মীদের যথেষ্ট অভাব রয়েছে। সিনিয়র মেডিকেল শিক্ষার্থীদের সুন্দরভাবে প্রশিক্ষণ প্রদান করে এবং সমস্ত যোগ্য রোগীদেরকে সম্পূর্ণ বিনামূল্যে চিকিৎসা সহায়তা প্রদান করে থাকে। এখানে ডেন্টাল শিক্ষার্থীরাও প্রশিক্ষণ গ্রহণ করে থাকেন।
কেনিয়া ফুটবল ফেডারেশন
কেনিয়া ফুটবল ফেডারেশন (Football Kenya Federation; এছাড়াও সংক্ষেপে কেএফকে নামে পরিচিত) হচ্ছে কেনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৬ সালে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৬১ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কেনিয়ার রাজধানী নাইরোবিতে অবস্থিত।
এই সংস্থাটি কেনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কেনিয়া প্রিমিয়ার লীগ, কেনিয়া জাতীয় সুপার লীগ এবং কেনিয়া নারী প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে কেনিয়া ফুটবল ফেডারেশনের সভাপতির দায়িত্ব পালন করছেন নিকোলাস কিথুকু এবং সাধারণ সম্পাদকের দায়িত্ব পালন করছেন ব্যারি ওটিয়েনো।
2022 সালের নভেম্বরে, কেনিয়া ফুটবল ফেডারেশনের (FKF) বিরুদ্ধে স্থগিতাদেশ প্রত্যাহার করে, স্থানীয় সরকারের দুর্নীতির সন্দেহে এটি ভেঙে দেওয়ার পরে সংস্থাটিকে পুনর্বহাল করার সিদ্ধান্তের পরে।.
আলু গোশত
থাম্ব|সালিওনয়ে চাল (বাদামি চাল) দিয়ে আলু গোশত পরিবেশন করা হয়েছে। আলু গোশত একটি মাংসের তরকারি। এর উদ্ভূত হয়েছে ভারতীয় উপমহাদেশ থেকে এবং এটি পাকিস্তানি, বাংলাদেশী এবং উত্তর ভারতীয় খাবারগুলির মধ্যে জনপ্রিয় একটি খাবার। এটি সাধারণত আলুসহ মেষশাবক বা ভেড়ার মাংস দিয়ে ঝোল ঝোল করে রান্না করা হয়ে থাকে।  খাবারটি সাদা ভাত, রুটি, পরোটা বা নান রুটি দিয়ে খাওয়া যায়।
ইতিহাস
এটি পাকিস্তান, ভারতীয় এবং বাংলাদেশি খাবার, বাংলাদেশ ও ভারতের একটি জনপ্রিয় খাবার এবং সাধারণত ভারতীয় উপমহাদেশে এটি একটি তৃপ্তিদায়ক খাবার হিসাবে খাওয়া হয়।
প্রস্তুতি
আলু গোশত রান্না করার বিভিন্ন পদ্ধতি রয়েছে। সাধারণত, প্রস্তুতি হিসেবে বিভিন্ন মশলা দিয়ে মাঝারি আঁচে মেষশাবক বা গরুর মাংসের টুকরো এবং আলু যুক্ত হয়।
মেষশাবক বা গরুর মাংসের মাংসগুলি কাটা হয় এবং উত্তাপ দিয়ে ঝোলের পাত্রের মধ্যে রাখা হয়। এতে মুরগির মাংস গরুর মাংসের বিকল্প হিসাবে ব্যবহার করা যেতে পারে। তারপর টমেটো, দারুচিনি, তেজপাতা, আদা, রসুন, লাল মরিচ গুঁড়ো, জিরা, ভাজা পেঁয়াজ, কালো এলাচ, গরম মশলা এবং রান্নার তেল যোগ করে নাড়া হয়। আলু এবং লবণ যোগ করা হয়, তারপর পানি যোগ করা হয় এমন একটি অনুপাতে যা মাংসকে সেদ্ধ করতে যথেষ্ট। একবার প্রস্তুত হয়ে গেলে কাটা ধনিয়া পাতা দিয়ে সাজিয়ে এটি গরম গরম পরিবেশন করা হয়।
আব্দুল লতিফ (বাংলাদেশের রাজনীতিবিদ)
এডভোকেট আবদুল লতিফ বাংলাদেশের ব্রাহ্মণবাড়িয়া জেলার রাজনীতিবিদ ও মুক্তিযোদ্ধা। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের প্রার্থী হিসেবে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
বীর মুক্তিযুদ্ধা এডভোকেট আবদুল লতিফ ১৯৫১ সালে পূর্ব পাকিস্তানের (বর্তমানে বাংলাদেশ) ব্রাহ্মণবাড়িয়ার নবীনগর উপজেলার ধরাভাংগা গ্রামে জন্ম গ্রহণ করেন। তিনি ১৯৬৬ সালে রাঙ্গামাটি থেকে মেট্রিক পাশ করেন। এর পর ব্রাহ্মণবাড়ীয়া সরকারী কলেজ থেকে আইএ ও বিএ পাশ করেন।
রাজনৈতিক ও কর্মজীবন
১৯৭০ সালে তিনি জেলা ছাত্রলীগের সভাপতি নির্বাচিত হন। ১৯৭১ সালের মহান মুক্তিযুদ্ধের সময় তিনি ব্রাহ্মণবাড়ীয়া জেলা বিএফএলের সহঅধিনায়ক ছিলেন। ১৯৭৯ সালে তিনি এডভোকেটশীপ সনদ পেলেও আইন পেশায় না গিয়ে সার্বক্ষণিক রাজনীতি নিয়ে সময় কাটিয়েছেন। ১৯৯১ সালে তিনি নবীনগর উপজেলা আওয়ামমীলীগের সাধারণ সম্পাদক ও ১৯৯৭ সালে সভাপতি নির্বাচিত হন। তিনি ব্রাহ্মণবাড়ীয়া-৫ আসন থেকে বাংলাদেশ আওয়ামী লীগের প্রার্থী হিসেবে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০০১ সালের অষ্টম জাতীয় সংসদ নির্বাচনেও তিনি বাংলাদেশ আওয়ামী লীগের প্রার্থী হয়ে বাংলাদেশ জাতীয়তাবাদী দলের কাজী মো. আনোয়ার হোসেনের কাছে পরাজিত হয়েছিলেন
মৃত্যু
এডভোকেট আবদুল লতিফ ১৭ নভেম্বর ২০০১ সালে মারা যান।
তথ্যসূত্র
৪. ' ধরাভাঙ্গার প্রাকৃতিক সৌন্দর্য ' ফেসবুক পেইজ
ভিডিও লিংক - https://www.facebook.com/Dharavanga.official/videos/3114720785287138/?app=fbl
সুরাইয়া মুলতানিকার
সুরাইয়া মুলতানিকার (জন্ম ১৯৪০) মুলতানে জন্মগ্রহণকারী একজন পাকিস্তানি গায়িকা। তিনি তার লোকগানের জন্য সবচেয়ে পরিচিত। তিনি ধ্রুপদী, অর্ধ-ধ্রুপদী, গজল, লোকসঙ্গীত এবং চলচ্চিত্রের গানসহ বিভিন্ন ধারার গান গেয়েছেন।
প্রাথমিক জীবন এবং পরিবার
শৈশব থেকেই তার ইচ্ছা ছিল গায়িকা হিসেবে শ্রেষ্ঠত্ব অর্জন করার। এই ব্যাপারে শিক্ষা দিতে তার পরিবারে কেউ ছিল না। যার কারণে শৈশবে তিনি নিজে নিজে চলচ্চিত্রের গান শুনে এবং সেগুলির কথা ও সুর অনুকরণ করে গান শিখেছেন। পরবর্তীতে তিনি শাস্ত্রীয় সঙ্গীতের দিল্লি ঘরানার গুলাম নবি খানের শিষ্য হন।
মুলতানিকারের ৭ জন সন্তান রয়েছে (সবচেয়ে বয়স্ক থেকে সর্বকনিষ্ঠ): মুহাম্মদ আলী, যুক্তরাজ্য ভিত্তিক অর্থোপেডিক ডাক্তার; রুকাইয়া সাজ্জাদ; রমজান আলী, শায়েস্তা, রাবিয়া, আলিয়া এবং রাহাত বানো। তার কনিষ্ঠ কন্যা রাহাত মুলতানিকারও তার মায়ের মত লোকসঙ্গীত শিল্পী।
রেডিও পাকিস্তান
১৫ বছর বয়সে তিনি রেডিওতে গান গান। তার গানটি ছিল পাকিস্তানি সুরকার নিয়াজ হোসেন শামি ও আব্দুল হক কুরেশির সুরোপিত। কর্মজীবনে তিনি রোশন আরা বেগম, শাম চৌরাসিয়া ঘরানার উস্তাদ সালামাত আলী খান, পাতিয়ালা ঘরানার বড়ে ফতেহ আলী খান এবং মেহেদী হাসানের কাজ দেখে অনুপ্রাণিত হন।
চলচ্চিত্র শিল্প
নেপথ্য গায়িকা হিসেবে মুলতানিকারের কর্মজীবন স্বল্পস্থায়ী ছিল। তিনি "বারে বে মুরাওওয়াত হায় ইয়ে হুসেন ওয়ালায়, কাহিন দিল লাগানি কি কোশিশ না কর্ণ" গানটির জন্য ব্যাপক জনপ্রিয়তা পান, গানটি লিখেছিলেন মাসরুর আনোয়ার। গানটি পাকিস্তানি চলচ্চিত্র বাদনামে (১৯৬৬) ব্যবহৃত হয়েছিল।
পান্না কোকিল
পান্না কোকিল (বৈজ্ঞানিক নাম: Chrysococcyx maculatus), এশীয় শ্যামাপাপিয়া, এশীয় সবুজাভ কোকিল বা শ্যামা পাপিয়া কোকিল (কুকুলিডি) গোত্র বা পরিবারের অন্তর্গত Chrysococcyx (ক্রাইসোকক্কিজ) গণের অন্তর্গত এক প্রজাতির সবুজ পাখি।  পান্না কোকিলের বৈজ্ঞানিক নামের অর্থ তিলা সোনাপাপিয়া (গ্রিক; khrusos = সোনা, cuculus = পাপিয়া; লাতিন: maculatus = তিলাযুক্ত)।  পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক প্রায় ১৮ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।
বিস্তৃতি
হিমালয়ের গাড়ওয়ালের পূর্বাঞ্চল থেকে নেপাল হয়ে আসাম, মণিপুর, বাংলাদেশ, দক্ষিণ-পূর্ব তিব্বত, দক্ষিণ চীন, মায়ানমার, থাইল্যান্ড, লাওস, কম্বোডিয়া ও মধ্য ভিয়েতনাম এদের মূল আবাস। শীতকালে বাংলাদেশ, আন্দামান দ্বীপপুঞ্জ, মালয় উপদ্বীপ ও সুমাত্রায় পরিযান করে।
আকার
thumb|left|100px|নারী পান্না কোকিল পান্না কোকিল লম্বায় মাত্র ১৮ সেন্টিমিটার। এর ডানা কমবেশি ১১ সেমি, ঠোঁট ১.৫ সেমি, পা ১.৫ সেমি ও লেজ ৬.৭ সেমি। স্ত্রী ও পুরুষের রঙে ভিন্নতা রয়েছে। পুরুষের পিঠের ওপরটা চকচকে পান্না-সবুজ, তাতে সোনালি-ব্রোঞ্জ আভা। থুতনি, গলা ও বুকেও তাই। বুক-পেটের নিচটা সাদা, তার ওপর ধাতব ব্রোঞ্জ-সবুজ ডোরা। লেজের নিচটা ধাতব সবুজ, তাতে সাদা ডোরা। স্ত্রীর মাথা ও ঘাড়ের পেছনটা সোনালি লাল। পিঠের পালকের রং ব্রোঞ্জ-সবুজ। গলা-বুক-পেটে সাদার ওপর বাদামি-ব্রোঞ্জ ডোরা। লেজে খয়েরি-কালো ডোরা, ডগা সাদা। স্ত্রী ও পুরুষ উভয় পাখির চোখ ও চোখের পাতা গাঢ় লাল। ঠোঁট কমলা-হলুদ, আগা কালো। পা ও পায়ের পাতা গাঢ় বাদামি-সবুজ। অপ্রাপ্তবয়স্ক পাখি দেখতে স্ত্রীপাখির মতোই, কেবল কাঁধ-ঢাকনি ও ডানায় লালচে-কমলা ডোরা থাকে। এছাড়া মাথার চাঁদিতেও ডোরা দেখা যায়। যুবা পাখির মাথার চাঁদি ও ঘাড়ের পেছন দিক পান্না-সবুজ রঙের। এছাড়া বাকিসব স্ত্রীপাখির মত।
খাদ্য
পান্না কোকিল সাধারণত পিঁপড়া, শুঁয়োপোকা, ছারপোকা ও নরম পোকামাকড় খেতে পছন্দ করে।
স্বভাব
পান্না কোকিল প্রধানত চিরসবুজ বনের বাসিন্দা। তবে নিচু ভূমি, হালকা বন, পাহাড়ঘেরা বাগান ও পাহাড়ের ১৫০০ মিটার উঁচুতেও দেখা যায়। এরা একাকী, জোড়ায় বা চার-ছয়টির দলে বিচরণ করে। গাছের মগডালে পাতার আচ্ছাদনে লুকিয়ে থাকে, তাই সহজে দেখা যায় না। গাছের মগডাল থেকে বাতাসে ভেসে শিকার ধরে।
প্রজনন
এপ্রিল-জুলাই মাস এর প্রজনন ঋতু। প্রজননের সময় পুরুষ পাখি দিনভর চিরর্-চিরর্-চিরর্... স্বরে ডাকে। স্ত্রী কোকিল চুপিসারে মৌটুসি বা মাকড়মারের বাসায় ডিম পাড়ে। অনেকসময় এরা পোষকের বাসার ক্ষুদে প্রবেশপথেও ডিম পেড়ে রাখে। সাদা রঙের ডিমগুলোয় বাদামি বা লালচে ছিট থাকে। ডিমের মাপ ১.৬ × ১.২ সেমি।
জেনেলিয়া ডি’সুজা
জেনেলিয়া ডি'সুজা (জন্ম: ৫ আগস্ট ১৯৮৭) একজন ভারতীয় চলচ্চিত্র অভিনেত্রী, মডেল এবং উপস্থাপিকা। তিনি দক্ষিণ ভারতীয় এবং বলিউডের চলচ্চিত্রে অভিনয় করেছেন। অমিতাভ বচ্চনের সাথে পারকার পেনের বিজ্ঞাপণে চিত্রে অভিনয় করে সকলের মনোযোগ আকর্ষনের পর ২০০৩ সালে তিনি তুঝে ম্যারি কসম নামক চলচ্চিত্রে অভিনয়ের মাধ্যমে অভিনয় জীবন শুরু করেন। তিনি একই বছর বয়েজ এবং ২০০৩ হতে ২০০৫ পর্যন্ত বিভিন্ন তেলুগু চলচ্চিত্রে অভিনয়ের মাধ্যমে নিজেকে প্রতিষ্ঠিত করেন।
প্রারম্ভিক জীবন
মুম্বাইয়ে জন্মগ্রহণ করেন, ডি'সুজা একজন ম্যাঙ্গালোরিয়ান ক্যাথলিক। তিনি মুম্বাইয়ের বান্দ্রা শহরতলিতে বড় হয়েছেন। তার মা জিনেট ডি'সুজা ফার্মা বহুজাতিক কর্পোরেশনের ব্যবস্থাপনা পরিচালক ছিলেন। তিনি ২০০৪ সালে ডি'সুজাকে তার কর্মজীবনে সহায়তা করার জন্য তার চাকরি ছেড়ে দেন। তার বাবা নীল ডি'সুজা, টাটা কনসালটেন্সি সার্ভিসেসের একজন ঊর্ধ্বতন কর্মকর্তা। এছাড়াও তার একটি ছোট ভাই নাইজেল ডি'সুজা আছে,  যিনি বম্বে স্টক এক্সচেঞ্জে কাজ করেন। ডি'সুজার মতে, তার নামের অর্থ "বিরল" বা "অনন্য", এবং এটি জিনেট এবং নীল, তার মা এবং বাবার নামের একটি পোর্টম্যানটিউ। তাকে প্রায়শই অনানুষ্ঠানিকভাবে তার ডাকনাম জিনু নামেও অভিহিত করা হয়। ডি'সুজা বান্দ্রার অ্যাপোস্টলিক কারমেল হাই স্কুলে পড়াশোনা করেন এবং পরে ম্যানেজমেন্ট স্টাডিজে স্নাতক ডিগ্রি অর্জনের জন্য বান্দ্রার সেন্ট অ্যান্ড্রু কলেজে যোগ দেন। তিনি ২০০৩ সালে তার প্রথম চলচ্চিত্র তুঝে মেরি কসমের শুটিং করার সময় তার ডিগ্রি সম্পন্ন করেন এবং প্রাথমিকভাবে ভেবেছিলেন যে একটি এম এন সি চাকরি তার জন্য উপযুক্ত হবে। তিনি কলেজে খেলাধুলা এবং পড়াশোনা পছন্দ করতেন, এবং তিনি একজন রাষ্ট্রীয় পর্যায়ের ক্রীড়াবিদ, স্প্রিন্টার এবং একজন জাতীয় পর্যায়ের ফুটবল খেলোয়াড় ছিলেন[অনির্ভরযোগ্য উৎস? ডি'সুজা ১৫ বছর বয়সে তার প্রথম মডেলিং অ্যাসাইনমেন্ট করেছিলেন, একটি বিয়েতে ব্রাইডমেইড হিসাবে দেখা যাওয়ার ফলাফল। তিনি অমিতাভ বচ্চনের সাথে পার্কার পেন বিজ্ঞাপনের জন্য নির্বাচিত হন, তার পরীক্ষার মাত্র দুই দিন আগে, এবং পরের দিন শুটিং করতে হয়েছিল। প্রথম দিকে তিনি প্রত্যাখ্যান করেন, কারণ পরের দিন তার পরীক্ষা ছিল, কিন্তু পরিচালক ডি'সুজাকে কমার্শিয়াল শুটিং করতে রাজি করান। তিনি অমিতাভ বচ্চনের সাথে পার্কার পেন বিজ্ঞাপন থেকে ব্যাপক মনোযোগ অর্জন করেছিলেন, যিনি বলেছিলেন "তিনি ভাল ছিলেন, এবং তার অভিব্যক্তি স্বতঃস্ফূর্ত ছিল" তিনি ক্রিকেটার কৃষ্ণমাচারী শ্রীকান্তের সাথে একটি ফেয়ার অ্যান্ড লাভলি ২০০৩ ক্রিকেট বিশ্বকাপের বিজ্ঞাপনও করেছিলেন।